钦定古今图书集成/明伦汇编/闺媛典/第204卷 > 沈瑞鎜继妻陆氏
## 钦定古今图书集成/明伦汇编/闺媛典/第204卷 > 沈瑞鎜继妻陆氏

按《平湖县志》：“陆氏，太学生沈瑞鎜继妻。沈初娶陆基
诚女，无子，死。复娶于陆，则嘉善陆见池女也。生四子，
二女皆幼，夫以弟亡，郁邑致病，遂不起。氏年二十九，
家难外侮纷然见陵。氏怀襁褓儿，奉垂白舅姑，忍饥
寒，苦作手足，皲瘃泣涕零乱，沾洒机杼，三十馀年。年
六十二卒。”